Downloaded from YTS.MX
Official YIFY movies site: YTS.MX
"ANG DEATH AND THE KING'S HORSEMAN AY MABIBIGYANG-BUHAY LAMANG
SA PAGPUKAW NG MUSIKA MULA SA KAILALIMAN NG TRANSISYON." WOLE SOYINKA
INIHAHANDOG NG NETFLIX
HANGO SA ORIHINAL NA DULANG DEATH AND THE KING'S HORSEMAN
BASE SA TOTOONG PANGYAYARI SA OYO, NIGERIA, 1943
KASAGSAGAN NG IKALAWANG DIGMAANG PANDAIGDIG
Narito na siya!
Narito na ang Elesin Oba!
Siyang laging napapalamutian
Mangingibig ng kababaihan
Mangingibig ng buhay at magagandang bagay Siyang sumusunod sa yumaong Hari
Sa kanyang paglalakbay sa kabilang-buhay Tawag kay Elesin Oba gaya ng mga ninuno
Ikaw na tunay na katutubo ng kahariang Oyo Na alam ang ritmo ng Shekere
Sa kalupaan ng Siyanbola Angkan ng Olukuegu
Ladigbolu ng Oro kulto ng Atiba Kasinlakas ng batong panggiling ng elubo
Dapat niyang samahan ang yumaong Hari Upang hindi lamunin ng kadiliman ang Hari
Humayo ka at magpakasaya tulad ng Hari
O, Elesin!
Ang magiting ay nagsasaya Siya ay lubusang nagpapakasaya
Ang bahay ng aming ama
Ay siyang tulad ng sa mga Hari
Ang magiting ay nagsasaya Siya ay lubusang nagpapakasaya
Ang bahay ng aming ama Ay siyang tulad ng sa mga Hari
Ama. Ama, nawa'y mabuhay ka nang mahabang panahon.
Kamahalan.
Magpakasaya ka sa iyong buhay, ginoo.
Ano'ng ginagawa ninyo sa akin?
Sorpresahin ninyo ako.
Ito ay aming nasaksihan
Kung anoman ang nasaksihan Siyang hindi kailanman malilimutan
Ito ay aming nasaksihan
Elesin, ito ay aming nasaksihan
Kung anoman ang nasaksihan Siyang hindi kailanman malilimutan
Ito ay aming nasaksihan
Elesin! Patuloy kang magsaya Tulad ng isang Hari!
Kung anoman ang nasaksihan Siyang hindi kailanman malilimutan
-Ito ay aming nasaksihan -Elesin
Patuloy kang magsaya tulad ng isang Hari!
-Elesin patuloy magsaya gaya ng isang Hari -Elesin ika'y magpakasaya
Tulad ng tinatamasang katanyagan Ng Olo sa mundo ngayon
Elesin, patuloy kang magsaya
Tulad ng tinatamasang katanyagan Ng Olo sa mundo ngayon
Elesin, patuloy kang magsaya
Aming dadalhin Sa kabilang-buhay ang aming ama
Kung sinoman ang hindi masaya Ay siyang dapat lumisan
Aming sasamahan Ang amang patungong kabilang-buhay
Aming dadalhin Sa kabilang-buhay ang aming ama
Kung sinoman ang hindi masaya Ay siyang dapat lumisan
Aming sasamahan Ang amang patungong kabilang-buhay
Aming dadalhin Sa kabilang-buhay ang aming ama
Kung sinuman ang hindi masaya Ay siyang dapat lumisan
Magbunyi
Ang ating ama ay nasa bayan na Ang ating ama ay nasa pamilihan na
Lahat tayo'y magbunyi
Magbunyi
Ang ating ama ay nasa bayan na Ang ating ama ay nasa pamilihan na
Lahat tayo'y magbunyi
Kumusta ang pamilihan?
Kumusta.
Elesin,
saan ka papunta at nagmamadali, tila ibon na wala ang kanyang pinalamutiang buntot?
Patungo sa kung saan hindi kailangan ng ibon ang kanyang palamuti.
Ganyan talaga ang buhay.
Nagkaroon lang siya ng bagong pakakasalan, nalimutan na ang unang asawa.
Hindi naman sa ganoon, Olohun Iyo.
Ang kaluluwa ko'y dito naninirahan sa pamilihan,
tinitiis ang parehong kalungkutan at kasiyahan.
Kita mo itong kababaihang nagliligpit para makauwi?
Ngayon ang huling araw kong makita sila.
Handa akong sumama sa iyo.
Sabihan mo lang ako ng, "Olohun Iyo, samahan mo ako sa paglalakbay na ito."
At susundan kita.
Salamat sa'yong katapatan, ngunit hindi 'yan maaaring lumagpas sa mundong ibabaw.
Ang pamilihang ito'y aking tahanan.
Panatag ako sa tuwing kasama ko ang mga kababaihang ito.
Lubos ang nararamdaman kong ginhawa dito.
-Ama, binabati ka namin. -Kayo rin ay aking binabati.
Mahusay!
Ngayong gabi, ihihiga ko ang aking ulo sa kanilang mga kandungan.
-Ama. -Parang mainam.
Pagkatapos ay matutulog ako.
Ikaw na ikaw nga.
Ang pawis nila…
Ang amoy nila…
ang amoy ng anyil sa kanilang damit,
ang kahuli-hulihang ihip ng hangin
na aking lalanghapin
bago ako magtungo sa aking mga ninuno.
Salamat, ama.
Minumutya ka namin.
Palm wine tapper! Kumusta.
Pagbati.
Kumusta, ama.
-Kumusta, ama. -Mahusay, iho. Salamat.
Sa tamang panahon,
makikita ninyo akong sumasayaw sa makitid na daanan,
kinuha na ng aking mga ninuno.
Buo na ang loob ko at walang makapipigil
sa pagtungo ko sa kabilang-buhay ngayong gabi.
Sigurado ka bang walang pipigil sa'yo?
Walang makapipigil sa mangangabayo ng Hari.
Binabati ka namin!
Alam kong hindi mo kami pababayaan.
Ako'y naglalakbay patungo sa aking Hari at amo.
Kilala ka namin bilang taong marangal.
Maraming salamat.
Ang mundo ay may katapusan.
Ang buhay ay isang karangalan,
at natatapos ito kapag natapos ang karangalan.
O birheng marikit ang mga mata
Nauunawaan ninyo?
O birheng marikit ang mga mata
Ang iyong magandang buhok Ang nakabibighani sa amin
O birheng marikit ang mga mata, mga matang
Halos perpekto, ang iyong mga ngipin
Makinang at maputi
Iyong puwitang perpekto
Ang iyong magandang buhok Ang nakabibighani sa amin
O birheng marikit ang mga mata
Iyong buhok na nakabibighani O birheng marikit ang mga mata
Sabihin ninyo sa akin, mga kaibigan…
O birheng marikit ang mga mata
-Nasa mundong ibabaw pa rin ba ako? -Oo.
Narito pa rin ba ako sa pinakamamahal kong pamilihan?
Oo.
-O nasa kabilang-buhay na ba ako? -Hindi.
Nakarating na ba ako sa aking mga yumaong ninuno?
Hindi.
-Nasa pamilihan pa rin ako? -Oo.
Bakit mo itinatanong, Elesin?
Nasa mundong ibabaw ka pa rin.
Ang boses na ito ay kay Olohun Iyo, hindi boses ng isang tagapaglingkod sa langit.
Sige, kung gano'n…
Sabihin mo sa akin, sino ang diyosang marikit na 'yon?
Hindi, Iyaloja, kilala ko ang lahat ng mga kasama mong babae.
Sino siya?
Elesin. Elesin Oba.
Nasaan nga ulit ako?
Kasama mo pa rin ang mga nabubuhay.
Tanging ang magandang babaeng 'yon ang nagpaliwanag ng pamilihan nang ganito.
Ikakasal na siya.
May lalaki na siyang pakakasalan.
Anomang minuto ay maaari na siyang ikasal.
Bakit mo sinasabi sa akin ito?
Elesin, hindi sa gusto kitang saktan.
Araw mo ngayon at iyo ang mundo.
Ngunit lahat ng ginagawa natin ay may bunga.
Sino ba naman ang hindi gustong maalala?
Ayaw mo bang maging masaya ako sa mga huling sandali ko sa mundo?
Ayaw kong maglakbay nang may bagahe. Pag-alis ko, gusto ko magaan.
Gusto kong magaan kapag umalis ako.
Ano'ng sinasabi mo? Hindi ko maintindihan.
Gusto kong magaan ang dala ko. Iyaloja, gusto kong magaan ang katawan ko.
Hayaan mo akong magpakasaya sa mga huling sandali ko sa mundo sa paraang nais ko.
At gusto kong mag-iwan ng binhi ko.
Iyaloja ina ng nakararami
Laging sinasarili ang iyong saloobin Kaunti ang ibinabahagi sa iba
Kung may anim kang lihim Ibahagi lamang ang isa
Dahil kung sino pa ang malapit Ay siya pang maaaring makasakit
Lahat ay napapangiti sa iyong piling
Ngunit kakaunti lamang ang iyong maaasahan
Iyaloja, ina, ina ng nakararami
Binabati ka namin
Elesin, ikaw ang itinakda
Ikaw ang itinakdang tagapaghatid
Huwag mong pansinin ang mga iritable Ikaw ang itinakda
Elesin, ikaw ang itinakda Ikaw ang itinakdang tagapaghatid
Patungo na sa kabilang-buhay si Elesin.
Hindi ko maaaring tanggihan ang huli niyang hiling.
-Kahit na, Iyaloja! -Iyaloja!
Masyadong maraming nakasalalay dito, pagbibigyan ko na siya sa hiling niya.
Iyaloja, ikakasal na sa anak mo ang babaeng 'yon.
Hindi mo ba sinabi sa kanya?
Anak ko siya. Pakikinggan niya ang hiling ko.
'Di ba't ako ang nagsilang sa kanya? Maaayos pa ang kawalan niya.
-Elesin Oba! -Ama!
Ikaw ang mangangabayo ng Hari
Ng sinaunang katutubo Ng Alaafin, anak ng Atiba
O Iyaloja, ang kagalang-galang Na may kapangyarihan sa lahat
Ang siyang gumagabay Sa ating lahat gamit kanyang karunungan
Maraming salamat.
Kahit ano'ng aking gawin, hindi ko
Mapapantayan ang iyong kadakilaan.
Pagpupugay sa iyo.
-Ang salita niya ay batas. -Mabuti.
Ano ang masasabi ng aking mga ina? Mapagbibigyan ba ninyo ang aking hiling?
Mainam na magbawas ka ng dinadala mo sa isang lugar na pamilyar at minamahal.
Maglakbay kang magaan ang bagahe at iwan ang iyong huling binhi sa mundo,
kung saan ka ipinanganak.
Iyaloja, ina ng lahat.
Kami ay nagagalak sa iyong karunungan.
-Oo, totoo. -Mabuting ina.
-Elesin Oba. -Iyaloja.
Noon pa man ay 'di mapakali ang iyong mga mata.
Sige, ibinibigay ko na ang aking basbas.
Sige, ihatid n'yo na ang magandang balita sa ating bagong ikakasal,
at ihanda na siya para sa seremonya.
Elesin, o!
Kung ano ang sabihin mo Ay siyang nagiging batas
Iyaloja, aming ina, kung ano Ang sabihin mo ay siyang nagiging batas
Tamasahin mo ang buhay ng isang Hari
Ang kapangyarihan ay nasa ama
Anak ng Alaafin ng Atiba
Ang kapangyarihan ay nasa ama
Anak ng Alaafin ng Atiba
Noong una'y ayaw mong pumayag na pakasalan ko siya.
Bakit? Ikaw 'tong gustong maglakbay nang "magaan ang bagahe".
Ayos lang.
Ngunit 'yong binhing gusto mong itanim,
huwag mong hayaang may kasamang sumpa.
Ano'ng ibig mong sabihin?
Hindi, ayaw kong masaktan.
Bakit ka masasaktan? Hindi ba't tinupad ko na ang iyong hiling?
Sasabihan ko na silang ihanda ang kuwarto ninyo.
Ngunit itong mga kamay na ito rin ang maghahanda ng isusuot mo sa libing.
-Iyaloja. -Ano?
Kailangan bang maging prangka ka?
Sige. Ihanda mo na ang isusuot ko sa libing.
Ngunit dapat haplusin ang katawan ko ng mga daliri ng aking mapapangasawa…
Hanggang sa makarating ako sa aking mga ninuno sa kabilang-buhay.
Elesin Oba,
-Masyadong kang haragan. -Tama.
-Sige. Ihanda mo ang sarili mo, Elesin. -Handa na ako.
Kung ganoon ay mabuti. Mabuti 'yan.
Ano 'yon?
O, ikaw pala, Amusa.
Bakit hindi ka na lang kumatok kaysa itumba mo 'yang mga gamit?
G. Pilkings.
Ano'ng problema mo?
O, Amusa. Ano'ng problema?
Madam.
Ano ba ang problema mo! Magsalita ka!
Iyang kasuotan mo, mahal Itong magara nating suot.
Nalimutan ko.
Sa tingin ko ay nagulat mo ang puso niyang pagano, pagpalain siya.
Kalokohan, Muslim siya.
Amusa naman. Hindi ka naman naniniwala sa mga kalokohang 'yon, 'di ba?
Akala ko ba mabuti kang Muslim.
G. Pilkings, paumanhin.
Ano sa tingin mo ang ginagawa mo sa ganyang kasuotan?
Para iyan sa mga patay, hindi sa mga buhay.
Naku, Amusa, nakakadismaya ka.
Ipinagmamalaki kita sa samahan, alam mo ba.
"Salamat sa Diyos para kay Amusa, hindi siya naniniwala sa anomang kalokohan".
At ngayon tingnan mo ang sarili mo!
Ginoo, pakiusap, ginoo,
hubarin na ninyo.
Hindi nakabubuti para sa lalaking tulad mo ang isuot iyan.
Ngunit suot ko na.
At sa tingin ko, kami ni Jane ang magkakamit
ng unang gantimpala sa pagtitipon.
Kaya magkaroon naman tayo ng kaunting pag-unawa.
Mukhang nalilimutan mo yatang isa kang pulis
na naglilingkod sa Gobyerno ng Kamahalan.
Ngayon, ayusin mo ang sarili mo, iulat mo ang pakay mo
o maparurusahan ka.
Tungkol ito sa buhay at kamatayan.
Paano ko mauunawaan ang isang taong suot ang damit para sa patay?
Parang nagsasalita ako laban sa gobyerno sa harap ng taong naka-uniporme ng pulis.
Aalis na ako. Babalik ako mamaya.
Ngayon na!
O, Amusa,
ano ba ang dapat naming ikatakot sa kasuotang ito?
Kinuha namin 'to mula doon sa mga panggulong lider ng kultong egungun
na inaresto noong nakaraang buwan.
Kung noon pa lang ay 'di ka naman napahamak sa juju,
bakit ka naman mapapahamak ngayon sa pawang pagtingan lang dito?
Madam,
inaresto ko ang mga lider, dahil nanggugulo sila,
ngunit hindi ko lalapitan ang egungun. Hindi ko sila inaabuso.
Tinatrato ko ang egungun nang may respeto.
Isulat mo na 'yang ulat mo o kung anoman, Amusa, diyan sa papel.
At umalis ka na rito.
Tara na, Jane.
Jane!
Saglit lang, mahal. Malapit na akong matapos.
Hayaan mo na 'yan, pakinggan mo muna ito.
Ano 'yan?
Ulat ni Amusa.
"Aking inuulat na napag-alaman kong
isang prominenteng pinuno,
nagngangalang Elesin Oba,
ay magsasagawa ng pagpatay ngayong gabi, resulta ng isang kaugaliang katutubo.
Dahil ito ay isang krimen,
ako'y naghihintay ng higit pang utos mula sa charge office. Sarhento Amusa".
Tama ba 'yong narinig kong magsasagawa ng pagpatay?
Malinaw na pagpatay ang ibig sabihin niya.
Ibig sabihin ay ritwal na pagpatay?
Malamang.
Ibig mo bang sabihin ay talagang hindi na tayo makadadalo sa pagtitipon?
Hindi!
Ipaaaresto ko 'yong lalaki. At lahat ng maaaring kasabwat.
Bilang magulang ng mapapangasawa ng aking anak…
huwag kayong mawalan ng pag-asa.
Nagsalita na ang mga ninuno ngayong gabi.
At napagdesisyunang ibigay kay Elesin ang kanyang huling makamundong kahilingan.
Naghahanda na siyang makapiling ang kanyang mga ninuno.
Ang anak ninyo ang tatanggap ng binhi ni Elesin,
puno ng giting
at lakas ng kanyang lahi.
Nais ko sanang igalang natin ito.
Inay, ihanda ninyo ang inyong anak upang tanggapin si Elesin.
Itay,
tayo'y magbunyi
na ang kalooban ng ating mga ninuno ay masusunod.
Aking Akanni,
ikaw ang aking unang anak at ako ang iyong ina.
Tumingin ka sa iyong paligid,
lahat ng nakikita mo ay sa'yo, higit pa riyan.
Igalang mo ako,
at magtiwala ka sa ating mga ninuno.
Ngayong gabi, isang kagalang-galang na lalaki ang sasalubong sa kanila.
-Bakit tayo naririto? -Ito ay upang ipagdiwang ang isang kasal
Sabi ko ay bakit tayo naririto?
Ito ay upang ipagdiwang ang isang kasal
-Hayaang sumabay sa ritmo ang mga abaloryo -Ito ay upang ipagdiwang ang isang kasal
-Ang mga abaloryo ay sumusunod sa ritmo -Ito ay upang ipagdiwang ang isang kasal
-Hayaang sumabay sa indak ang mga abaloryo -Ito ay upang ipagdiwang ang isang kasal
Ginoo?
Pumasok ka, Joseph!
Hindi ko alam kung saan mo nakukuha itong labis mong kahusayan sa pakikitungo.
Halika rito.
Ginoo?
Ano ba 'yong mangyayari sa bayan ngayong gabi?
Ngayon gabi, ginoo?
Ang tinutukoy mo ba ay 'yong pinunong magpapakamatay?
Ano'ng ibig mong sabihing magpapakamatay?
Ang ibig mong sabihin ay may papatayin siya, tama?
Wala siyang papatayin,
at walang papatay sa kanya. Mamamatay na lang siya.
Mamamatay? Wala namang basta na lang mamamatay.
Ito ay batas at kaugaliang katutubo.
Namatay ang Hari noong nakaraang buwan. Ngayong gabi ang kanyang libing.
Ngunit bago siya ilibing, dapat mamatay ang Elesin
para samahan siya patungong langit.
Parang itinadhana akong makabangga nang madalas
ang lalaking 'yon nang higit pa sa ibang mga pinuno.
Iyong tinatawag na Pinuno ng Mangangabayo ng Hari.
Simon, ano'ng problema?
Siya 'yong pinunong nakaalitan ko mga tatlo o apat na taon na'ng nakaraan.
Nag-alok akong ipasok sa kolehiyo ng medisina sa Inglatera ang anak niya.
Oo, naaalala ko na. Iyong maunawaing batang lalaki.
Ano nga ulit ang pangalan niya?
Olunde.
Gusto no'ng matandang pagano na manatili siya dito at ipagpatuloy
ang tradisyon ng pamilya nila o kung anoman 'yon.
Tapos hindi ko maintindihan ang gulong ginawa niya. Kinailangan ko pang
tulungan 'yong bata na makatakas sa pagkakakulong niya
at isakay siya sa susunod na barko.
Napakatalinong bata, napakabibo.
Lubos na maunawaing bata, ano.
Ngayon, magiging primera-klaseng doktor na siya.
Buo na ang pasya niya roon.
At hanggang gusto niya ng tulong ko, ibibigay ko.
Narito tayo Upang uminom ng alak mula sa palma
Ang mga mapag-uusapan sa pagitan natin, Dapat manatili rito
Narito tayo Upang uminom ng alak mula sa palma
Sino ang mapangahas na nais umistorbo sa pagsasaya ko?
Ako 'to, kaibigan mo.
-Kararating ko lang. -Olunde.
Ang lalaking iniwan kami para sa Inglatera ay nagbalik na, sakto,
walang pasabi?
-O baka ikaw ay isang manghuhula. -Hindi.
Isa lamang akong doktor.
Dr. Olunde nga pala.
Olunde.
Nabalitaan kong pumanaw ang ating Hari noong nakaraang buwan.
May kasalan ngayong gabi?
Olunde, kilala mo ang iyong ama nang higit pa sa sinoman.
Ikakasal siya?
Ngayong gabi?
…Siya ay mababaon nang mababaon sa utang
Joseph!
Ano po iyon, amo?
Ano 'yong naririnig kong mga nagtatambol?
Hindi ko alam, amo.
Ano'ng ibig mong sabihing 'di mo alam?
Dalawang taon pa lang mula noong pagbabagong-loob mo.
Huwag mong sabihin sa akin na nabura na 'yang alaala mo ng pagiging katutubo
ng kalokohang banal na tubig na 'yon.
Amo!
-Hayan na nga. -Ano na naman ang ginawa ko?
Makinig ka Joseph, sabihin mo na lang sa akin. 'Yang pagtatambol,
konektado ba 'yan sa pagkamatay o kahit anong bagay na may kinalaman doon?
Madam, iyan ang gusto kong sabihin.
Hindi ako sigurado.
Parang tunog ng kamatayan ng isang dakilang pinuno,
ngunit tunog kasal din ng isang dakilang pinuno.
Talagang nalilito ako.
Alam mo, Simon, talagang kailangan nating lumiban sa kasayahan.
Kalokohan.
Ito ang kauna-unahang pagsasaya na inorganisa ng samahang Europa
sa loob ng mahigit isang taon na.
At hinding-hindi ko palalampasin 'to.
At isa rin itong espesyal na okasyon.
Mas espesyal pa sa tipikal na masagwang pagtitipon ng samahan?
Naku, ngunit hindi mo alam na nasa bayan ang Prinsipe, 'di ba?
Magpapakita siya mamaya sa pagtitipon. At tayo,
mahal ko, ang mananalo ng premyo!
Tumutok sa premyo ika nga nila, maghanda na tayo.
Siya ay mababaon nang mababaon sa utang
Ang pahinante ng pamilihan Na gustong idemanda ang Hari sa korte
Mababaon nang mababaon sa utang
Maingat naming ginagayakan Ang minamahal na ikakasal
Maingat, ginagayakan ang mahal na ikakasal Minamahal na asawa
Maingat naming ginagayakan Ang minamahal na ikakasal
KUNIN NINYO SI G. ELESIN AT HUWAG PAPAALISIN SA INYONG KUSTODIYA…
Direkta mong dalhin ang sulat na ito kay Sarhento Amusa.
Makikita mo siya sa charge office.
Gamitin mo ang bisikleta mo at bilisan mo.
Inaasahan kong makababalik ka sa loob ng eksaktong 20 minutos.
-Malinaw? -Opo, amo.
Jane, mahal, kailangan na natin umalis para maayos tayong makarating.
Siguradong maiinggit iyong ibang mga probinsiyano!
Hayaang ilapit ng unang asawa Ang bagong asawa
Dahil ikaw ang mas nakatatanda
Unang asawa, ilapit si Amoke Dahil ikaw ang mas nakatatanda
Ikaw ang mas nakatatanda
Ikaw ang nauna
Ikaw ang mas nakatatanda
Ikaw ang nauna
Unang asawa, ilapit si Amoke
Dahil ikaw ang mas nakatatanda
Elesin, patuloy kang magpakasaya
Tulad ng tinatamasang katanyagan Ng Olo sa mundo ngayon
Elesin, patuloy kang magpakasaya
Tulad ng tinatamasang katanyagan Ng Olo sa mundo ngayon
Elesin, patuloy kang magpakasaya
Tulad ng tinatamasang katanyagan Ng Olo sa mundo ngayon
O, ang ikakasal sa pagtitipon ngayon
Patuloy kang magpakasaya Mahal na asawa ni Amoke
Elesin, patuloy kang magpakasaya
Tulad ng tinatamasang katanyagan Ng Olo sa mundo ngayon
-Elesin, patuloy kang magpakasaya -Elesin, patuloy kang magpakasaya
Gawin mo ang kahit anong nais sa akin O, Elesin!
Tulad ng tinatamasang katanyagan Ng Olo sa mundo ngayon
Ako'y hindi sapat sa iyong presensya…
Elesin, patuloy kang magpakasaya
Tulad ng tinatamasang katanyagan Ng Olo sa mundo ngayon
Elesin, patuloy kang magpakasaya
Amusa, kumusta.
-Mabuhay. -Huwag ninyo akong batiin.
Umurong kayo, padaanin ninyo ako.
Narito ako para sa opisyal na usapin.
Saan ka pupunta, Amusa?
Sa loob, kasi alam kong naroon siya.
Sino?
Iyong lalaking Elesin Oba ang tawag sa kanyang sarili.
Amusa, hindi mo naiintindihan.
Hindi niya tinatawag na Elesin Oba ang sarili niya. Mula 'yon sa angkan niya.
Tulad ng tawag sa kanyang ama, ang anak na susunod sa kanya ay gayon din.
Makinig ka sa akin, walang magagawa 'yang Puti mong amo.
Sandali lang,
hindi ba't ang karagatan na dumadampi sa lupain natin dito
ay iisa sa umaabot sa lupain ng mga Puti?
Iisa lang.
Amusa, sabihin mo sa Puti mong kasama,
na itago man niya ang anak namin
kahit gaano man katagal niyang gusto,
ngunit sa tamang panahon,
ang karagatang nagdala sa kanya doon ang siya ring magbabalik sa kanya sa amin.
Sabi ng gobyerno ng Britanya na "tama na".
Dapat nang magwakas ang mga ilegal na gawaing ito.
At sino ang pipigil dito, Amusa?
Ikaw ba?
Hindi mo talaga naiintindihan. Ngayon gabi, ang aming ama…
Ang aming ama
-Ang aming asawa -Ang aming asawa
Ipapakita niyang labas siya sa lahat ng kakaibang batas sa lupaing ito.
Oo.
Makinig kayo, walang magaganap ngayong gabi o kahit anong oras pa.
Ignorante at makasalanan para sa sinoman ang gawin ang ganitong bagay.
Baka naman makagat mo na ang dila mo sa dami ng Ingles na ginagamit mo ngayon.
Aming ina. Kumusta.
Amusa.
Bakit ka naparito para sirain ang kasiyahan ng iba?
Ni hindi niya nga kayang sirain ang aming kasiyahan.
Iyaloja, nagagalak akong makita ka.
Kilala mo ako, hindi ako mahilig manggulo.
Trabaho lang.
Narito ako para arestuhin si Elesin Oba,
na nagbabalak magpatiwakal sa paraang labag sa batas.
Pakisabi sa mga babaeng ito na umalis at padaanin ako.
At ikaw naman?
Ano ang karapatan mong pigilan ang aming pinuno na isakatuparan ang tungkulin niya?
Tungkulin?
Anong klaseng tungkulin 'yon, Iyaloja?
Anong tungkulin? Ano 'yon?
Ano pa ba ang tungkulin ng isang lalaki sa kanyang bagong mapapangasawa?
Iyaloja, kasal ba dapat ito?
Amusa,
kung sino ka man naging dahil doon sa Puting lalaking 'yon,
siya rin ba ang dahilan kung bakit hindi ka makahanap ng mapapangasawa?
Kahit na wala ka, hindi ba may asawa ang amo mo?
Tanungin mo siya para sabihin niya sa'yo.
-Iyaloja, hindi ito kasal. -Talaga?
Hindi man ito mukhang kasal para sa'yo,
ngunit tanungin mo ang amo mo kung ano ang gagawin niya
kung pipigilan siyang gawin ang dapat niyang gawin sa gabi ng kasal niya?
Iyaloja, sabi ko ngang hindi ito kasal!
A! Amusa, naiintindihan na kita ngayon.
Gusto mong maging saksi.
Gusto mong makita kung paano ang unang karanasan ng isang dalaga.
Baka hinihintay pa rin ng mga asawa niyang matuto siya.
Iyaloja…
Tama nga!
Pakisabi sa mga kababaihan mo na huwag akong insultuhin.
Patawa naman.
-Hindi ako dapat insultuhin. Kung hindi… -Ano ang gagawin mo?
-Magkakaroon tayo ng gulo. -Tigil-tigilan mo 'yan, Amusa.
-Pulis. -Patawa ka naman.
Sabi na nga ba't manggugulo kayo.
Aming ina.
Habulin ninyo!
Bugbugin ninyong maigi!
Patawa naman!
Patawa naman.
Pagmasdan
Mahal na mga ina, pagmasdan
Tanggapin
Mahal na mga ina, pagmasdan
Itong pag-iisa ng katawan, Itong pag-iisa ng kaluluwa
Itong maligayang pag-iisa
Tanggapin
Pagmasdan
Mahal na mga ina, pagmasdan
Tanggapin
Mahal na mga ina, tanggapin
Itong pag-iisa ng katawan, Itong pag-iisa ng kaluluwa
Itong maligayang pag-iisa
Tanggapin
Kayong mga ina ng magagandang dalaga,
ito, tanggapin ninyo.
Hindi lang ito basta dugo ng isang birhen.
Ito ay ang pag-iisa ng buhay at mga binhi ng aking pagdaraan.
Ito ang aking kaluluwa,
ang kahuli-huli mula sa aking katawan,
at pangako ng isang buhay sa hinaharap na iiwan ko sa pagsalubong ko sa mga ninuno.
Ang ikakasal ay karapat-dapat!
O, Ogun!
O, Ogun, na siyang kumakain ng aso
Lakaaye, narito ang iyong pagkain
Siyang naghahanap ng salapi Nawa'y makahanap ng salapi
Siyang naghahanap ng anak Nawa'y magkaroon ng anak
Dahil si Ogun ay nagbibiyaya Ng salapi at anak at kaligayahan
Lakaaye, aking ama
Siya'y narito at kahit saan
Si Ogun ay isang diyos, Huwag mo siyang pagtaksilan
Nalalapit na ang oras.
Uuwi na ang isang dakila!
Pagbati sa ating mga ninuno
Uuwi na ang isang dakila!
Ang elepante ay natumba At hindi makabangon
Ang inapo ng dakilang egungun
Namatay siya sa marangal na kamatayan
Isang marangal na prinsipe Tunay na dakilang egungun
O, tumangis
Uuwi na ang isang dakila!
Ang dakila ay naglalakbay Humanap ng elepante, magtungo sa gubat
-Para sa kalabaw, pumuntang gubat -Para sa tuyong dahon, sa ilalim ng puno
Tumumba ang isang elepante Paalam sa ating dakilang Hari
Sa panaginip na lamang tayo Maaaring magkita
Patay na ang aso ng Hari…
At ang kabayo ng Hari ay sumunod na sa kanyang amo.
Tumumba na ang elepante
At hindi na makabangon
Tila bundok na nahihimbing
Tumumba na ang elepante
At hindi na makabangon
Tila bundok na nahihimbing
Ama ni Olajumoke
Pumasok na sa kuweba sa lupa
Tumumba na ang elepante
At hindi na makabangon
Tila bundok na nahihimbing
Hindi pa kumpleto ang kasal natin.
Hindi kumpleto ang okasyon hangga't hindi ako namamatay.
Samahan mo ako hanggang mangyari 'yon.
Aking mga mang-aawit ng papuri, mangyaring ibigay ang huling karangalan.
Dito ang aking napili
kung saan ako lilisan mula sa mundo.
Dito ko natutuhan ang pag-ibig,
ang kaligayahan, hindi sa palasyo.
Kung maaari.
May ilang mas gugustuhin Na hindi sumikat ang araw
Ngunit ito'y sisikat pa rin
Sa mga mata ng iba
Ang ulan ay hindi dapat bumagsak
Ngunit umuulan pa rin
Ang kapalaran ng isang tao Ay laging matutupad
Handa na ang aking kaluluwa…
upang maging tagapaghatid ng Hari.
Kamahalan, ikaw ay binabati ng gobyerno ng kamahalan.
Nais kong ipakilala ang aking asawa. Alice.
-Magandang gabi. -Pakiusap.
Ipinakikilala ko si Madam Taiwo Abioye,
at ang kanyang kapatid na si Madam Bola Adegoke.
Salamat.
Pagbati, Kamahalan.
-Malugod kang tinatanggap ng Nigeria. -Maraming salamat.
Magandang gabi.
Madam.
Magandang gabi, aking ikinagagalak ito.
Magandang gabi.
-Magandang gabi. -Ginoo.
-Magandang gabi. -Ser.
Ikinagagalak ko.
Mga ginoo.
Napakateribleng humantong na sa ganito.
Ito ba ang mga taong niyuyukuan natin?
Ang Opisyal ng Distrito at ang kanyang asawa.
Napakaprobinsyano.
Handa na akong umuwi sa kabilang-buhay
Elesin Alaafin, naririnig mo ba ako?
Takipsilim na, panahon na para umalis
Elesin Alaafin, naririnig mo ba ako?
Takipsilim na
Takipsilim na, panahon na para umalis
Dahan-dahan, aking kamahalan.
Dahan-dahan.
Kung hindi ka makakasama, sabihin mo sa aking aso.
Hindi ako maaaring magtagal sa lagusan.
Iwan mo ang iyong kasuotan sa gubat.
Hindi uunahan ng aso ang kamay na siyang nagpapakain sa kanya ng karne.
Kapag itinapon ng kabayo ang sakay nito, tumitigil ito sa pagtakbo.
Hindi pagkakatiwalaan ng Elesin Alaafin ang isang hayop
para sa mensahe sa pagitan ng isang Hari at ng kanyang kasamahan.
Ang aking sinasabi ay kung maligaw ka, hahanapin ka ng aking aso.
Hinding-hindi maliligaw ang Elesin Oba!
Handa na akong umuwi sa kabilang-buhay
Alam ng Elesin ang daan tungo sa kanyang huling hantungan.
Pinalaya ko na ang aking sarili sa mga makamundong pagnanasa.
Nalalapit na ang gabi.
Kung makikita mo, "emergency" ang nakalagay sa labas.
Kaya minabuti ko nang buksan dahil
libang na libang pa ang Kamahalan.
Oo, siyempre naman, ginoo.
Talaga bang kasing lala ng nakasulat? Tungkol saan ba ito?
Isang kakaibang kaugalian, ginoo. Mukhang dahil namatay ang Hari,
may importanteng pinuno na kailangang magpatiwakal.
Ipinadala ko si Amusa para pigilan ang sakunang ito.
Malinaw na hindi niya nagawa.
Samantala, ang taong inatasan kong mamahala ay umiikot
suot ang katutubong kasuotan, walang dudang panalo.
Ngayon kailangan kong ipaalam sa Kamahalan
na may gulo wala pang dalawang milya mula rito.
May pagka-eksaherado minsan si Sarhento Amusa.
Tila desperado siya.
Dapat ay ipinaalam mo sa akin, Pilkings.
Ngayong gabi ko lang din nalaman na may ganitong kaganapan, ginoo.
Ilong sa lupa, Pilkings. Ilong sa lupa.
Kung hahayaan lang makalampas ang ganitong mga bagay, saan na pupulutin ang imperyo?
Sabihin mo nga sa akin. Saan kaya tayo pupuluting lahat?
Mahimbing sigurong natutulog sa bahay.
Ano'ng sinabi mo, Pilkings?
Hindi na mauulit, ginoo.
Talagang hindi, Pilkings. Talagang hindi.
Dapat ay matatag tayong kolonya ng ating Kamahalan, Pilkings.
Hindi, hindi maaaring ito ang mga katutubong pulis natin.
Ito ba 'yong mga pasimuno ng gulo?
Ginoo, ito ang aking mga pulis.
Ay, paumanhin, mga opisyal.
Medyo mukhang…
Mukhang may kulang sa uniporme nila.
Parang may mga makukulay na pamigkis sila noon.
Gusto ng mga katutubo 'yong makulay, 'di ba?
O sige, nasaan na nga ba tayo? Mag-ulat ka na.
Itigil mo na 'yang kalokohang pamahiin mo, Amusa.
Kung hindi, isang buwan kang nasa silid ng mga bantay at pakakainin kita ng baboy.
Sige. Ikaw na ang bahala, Pilkings.
Basta't huwag mong hayaang mawalan ka ng kontrol sa mga bagay-bagay.
Huwag iinit ang ulo at…
ilong sa lupa, Pilkings.
Oo, ginoo.
Hatinggabi na ba? Hindi ko alam na gabing-gabi na pala.
Sige, kayong dalawa, halina kayo. Halina kayo.
Magadang gabi, madam.
Ay… Amusa.
Hay, Simon.
Sino 'yan?
Hindi ko ibig na gulatin ka, madam.
Hinahanap ko ang Opisyal ng Distrito.
Sandali, hindi ba't kilala kita?
A, oo!
Ikaw si Olunde, 'yong binatang--
G. Pilkings!
Napakapalad ko. Narito ako para hanapin ang inyong asawa.
Olunde! Matingnan nga kita.
Naging isang mahusay ka nang binata.
Kahanga-hanga, ngunit sinsero.
Diyos ko, kailan ka bumalik?
Pinag-uusapan ka namin kanina lang. Paano ka nakapasok?
Nasa pareho akong barko kasabay ng Prinsipe.
Ikaw ay…
Mukhang mabuti ang iyong lagay, Gng. Pilkings.
Base sa kakarampot na nakikita ko.
Oo, ito. Nagdulot ito ng matinding usap-usapan, at sinisabi ko sa'yo,
hindi lahat ng narinig ko'y maganda.
Sana'y hindi ka naman nagulat?
Bakit naman?
Ngunit hindi ka ba naiinitan diyan?
Para naman ito sa mabuting dahilan.
Anong mabuting dahilan, Gng. Pilkings?
Itong pagdiriwang. Tapos narito pa ang Kamahalan mismo.
At 'yon ang mabuting dahilan kung bakit mo nilapastangan ang isang maskara ng ninuno?
Ay, nabigla ka nga. Nakakadismaya.
Hindi, hindi ako nabigla.
Nalimutan mong apat na taon ko nang nakahalubilo ang mga katulad mo.
Nalaman kong wala kayong respeto sa mga bagay na hindi ninyo naiintindihan.
Bumalik ka pala nang may sama ng loob.
Nakapanghihinayang, Olunde, paumanhin.
Ang anak ng mangangabayo, sa aking pagkakaalam.
Magaling magdala ng amerikana.
Hindi angkop sa'yo ang magkagusto sa kabataan.
Pakiusap, Gng. Pilkings, mahahanap mo ba ang iyong asawa para sa akin?
Kailangan ko siyang makausap.
Simon…
may kaunting problema sa bayan na kailangan niyang ayusin.
Bakit ka narito?
Nakatanggap ako ng telegrama na pumanaw na ang Hari.
Naparito ako upang makipaglibing.
Awa ng Diyos at hindi mo na kailangan pang pagdaanan ang pagdurusang 'yan.
-Pipigilan iyon ni Simon. -Kaya nga gusto ko siyang makita.
Sinasayang niya ang oras niya.
At dahil naging lubos na matulungin siya sa akin,
ayaw kong maramdaman niya ang poot ng aming mga kababayan.
Lalo na kung dahil lang sa wala.
Ikaw… Olunde, hindi 'yon dahil lang sa wala.
Walang saysay ang kaugaliang iyon.
Isa na namang pagkakamali ng mga katulad ninyo.
Iniisip ninyong lahat ng bagay na tila may saysay ay natutunan mula sa inyo.
Sandali lang, Olunde. Marunong ka nang makipagtalo, pansin ko,
ngunit ang pagkamatay ng iyong ama ay isa pa rin barbarikong kaugalian.
Namatay ang Hari, at kailangang may pinunong kasama niyang ililibing.
Napaka-pyudal!
At ito?
Sa gitna ng nakagugunaw na digmaan,
tingnan mo ang paligid mo.
Ano'ng tawag mo rito?
Paghilom, sa pamamaraang Briton.
Pangangalaga sa katinuan sa gitna ng gulo.
Ang tawag ng iba rito ay kalabisan.
Gayunpaman, wala akong interes dito.
Alam n'yong mga "Puti" kung paano mabuhay.
Sa pamamagitan ng digmaang ito, unti-unti kong nakita
na ang pinakamahusay ninyong sining ay ang sining ng pagraos.
Ngunit sana naman ay magpakumbaba kayo't hayaang mamuhay ang iba sa paraan nila.
Sa pamamagitan ng ritwal na pagpapatiwakal?
Mas masahol ba 'yon kaysa sa malawakang pagpapatiwakal? Sa digmaan?
Sa mga balita ninyo, nakaririnig ako ng pagkatalo,
lubusang nakamamatay na pagkatalong inilarawan bilang estratehikong tagumpay.
Ngayon, alam ko na kung paano nabubuo ang kasaysayan.
Nagkaroon ako ng sapat na oras upang pag-aralan ang kapwa mo.
Sa wakas, nakita kong wala kayong karapatang
husgahan ang pamamaraan ng iba. Talagang wala.
Naku, pwede ba!
Pakinggan mo.
Wala kang marinig dahil diyan sa… tugtog.
Ano 'yon?
'Yong mga tambol.
Ang elepante ay natumba At hindi makabangon
Naririnig mo ba ang mga tambol?
Pakinggan mo.
Ang elepante ay natumba At hindi makabangon
Tila bundok na nahihimbing
Tayo'y nabigo ni Elesin
Hindi niya nagampanan Ang kanyang tungkulin
Binalaan ni Iyaloja si Elesin Tungkol sa pagpili ng tama
Ngunit nabigo ni Elesin ang tipan Siya ay bumaliktad
Iniwan niya ang ating Hari sa kalagitnaan
Sa pagitan ng langit at lupa
Nakalulungkot
O, nakalulungkot
Hayan.
Tapos na.
-Ibig sabihin mo ba'y… -Oo, Gng. Pilkings.
Patay na ang ama ko.
Sadyang napakalakas ng loob niya noon pa man.
Alam kong patay na siya.
Ang tigas ng puso mo!
Napakamanhid!
Ibinabalita mo ang pagkamatay ng ama mo na tila isang doktor na…
tumitingin sa katawan ng hindi niya kakilala!
Isa ka lang ring barbaro tulad nila.
Halos isang buwan nang patay ang ama ko sa aking isip.
Mula noong mabalitaan kong pumanaw ang Hari.
Sa tagal kong nangungulila, 'di ko na kayang isipin pang buhay siya.
Ang isip ko ay nasa tungkulin kong isagawa ang ritwal
para sa katawan ng ama ko.
Ayon sa itinuro niya mismo sa akin.
Ayaw kong magkamali.
Isang bagay na maaaring maglagay sa kababayan ko sa kapahamakan.
Bitiwan ninyo ako!
Hindi pa ba sapat ang kahihiyang idinulot ninyo sa akin?
Ikaw na Puti! Huwag mo akong hawakan!
Boses 'yon ng ama ko.
Dalhin n'yo siya sa selda sa hardin.
Ibalik ninyo ang pangalan kong ninakaw ninyo!
Ikaw na maputla, walang pangalan, at masamang espiritu!
Hindi maaaring magkaroon ng gulo rito. Dalhin ninyo siya.
Bitiwan ninyo ako!
Olunde.
Anak, huwag mong hayaang mabulag ka ng kalagayan ng iyong ama.
Wala akong ama, lalaking walang prinsipyo.
Mukhang nabibighani ka sa buwan.
Oo, taong maputla.
Makatawag-pansin ang kambal mo doon sa taas.
Ang ganda ng gabi.
Ganoon ba?
Liwanag sa mga dahon, kapayapaan ng gabi.
Ikaw na Puti, hindi payapa ang gabing ito!
Sasabihin ko pa naman sanang…
tahimik.
Iisa lang ba ang katahimikan at kapayapaan para sa' iyo?
Hindi mo ba ako naririnig?
Hindi payapa ang gabing ito!
Ikaw na Puti, hindi payapa ang mundo!
Binasag mo na ang natitirang kapayapaan sa lupaing ito.
Makinig ka! Walang tulog ang mundo ngayong gabi.
Maganda pa ring palitan.
Ang mawalan ng tulog ang mundo ng isang gabi
para sa buhay ng isang lalaki.
Hindi mo ako iniligtas!
Sinira mo ang buhay ko, Puting tao.
Inagaw mo ang panganay kong anak.
Ipinadala mo siya sa lupain ninyo para gawin siyang anino mo.
Ang batang dapat susunod sa aking mga yabag,
ninakaw mo mula sa akin.
At noong panahon ko naman, pinigilan mo akong isakatuparan ang tadhana ko.
Pinag-isipan mo bang maigi ang mga bagay na ito?
Masisira ang mundo sa mga plano ninyo.
Ngunit lampas na ito sa inyong pang-unawa.
Hindi mo talagang pinaniniwalaan yan.
Ngunit, makinig ka, Puting tao.
Ang mundo ay palutang-lutang
at naliligaw ang mga naninirahan dito.
Napalilibutan tayo ng kawalan.
Hinadlangan mo ang pagsasagawa ko ng aking tungkulin.
Ngunit sigurado akong tunay na panganay ang aking anak.
Noong una ay inakala kong pumanig na siya
sa mga katunggali ng aming lahi.
Mainam na makita at matutunan ang mga lihim ng kalaban.
Ngunit makinig ka,
parurusahan ka at ang iyong mga anak ng kanyang kaluluwa.
Hindi na kailangan pa ng ganyang klaseng usapan.
Kung ayaw mo ng konsolasyon ko.
Hindi ko kailangan ng konsolasyon mo!
Huwag mo akong aluin!
Kung 'yan ang gusto mo.
Nawalan ako ng karangalan bilang ama,
at nawalan nang saysay ang akin salita.
Bago kita iwan, maaari bang magtanong ako?
Naririnig kita, ikaw na maputla.
May kaunti akong natutunan sa tagal ng pakikipamuhay ko sa inyo.
Ang mga matatanda ay nanlulumo papuntang langit,
humihiling ka sa kanya ng pagbati.
Sa tingin ba ninyo, kusang-loob siyang naglalakbay?
Lahat tayo ay takot sa kamatayan at walang may gustong mamatay.
Simon!
Ano na naman…
Hepe Elesin, may isa pang taong nais kang makita.
'Di mo siya kamag-anak, kaya tingin ko ay hindi ako obligadong papasukin siya.
May mensahe siya galing sa anak mo, kaya ikaw ang bahala.
Kilala ko siya.
Umaalingasaw ang amoy ng aking kahihiyan.
Hindi na kailangan ng alaga ng mangagaso para malaman pa.
Nahanap na niya kung saan ninyo ako itinatago.
Kung ayaw mo siyang makita, sabihin mo lang at paaalisin ko siya.
Bakit naman hindi ko gugustuhing makita si Iyaloja?
Lahat ng kahihiyan ko
ay nailatag na.
Papasukin ninyo siya. Hayaan ninyong pumunta.
Heto na siya.
Ngayon, gusto ko munang mangako ka na wala kang gagawing kalokohan.
Mangako?
Ikaw na Puti, gusto mong mangako ako?
Kilala kita bilang isang taong may dignidad.
Alam kong kinapkapan n'yo siya siya bago pa siya nakarating dito.
Kinapkapan n'yo siya sa paraang 'di n'yo kayang gawin sa sariling ninyong ina.
At uupo ako doon sa labas, titingnan pati kung paano ka kumurap.
Ano pa ba ang mayroon?
Hindi ba't kinuha n'yo na ang lahat ng dangal ko?
Hindi ba't kinulong n'yo na 'yon doon sa mesa
kung saan ninyo isinulat 'yong ulat ninyo ngayong araw?
Ang dangal ng lahat ng aking mga kapwa, inagaw ninyo na mula sa kanila.
Nakasaad sa mga papeles ng pagtataksil ninyo
na siyang ginamit para maging amo kayo ng lupaing ito.
Kung nais mong ipasok ang politika, gagawin natin ito sa mahirap na paraan.
Madam, gusto kong manatili ka sa linyang ito,
at huwag kang lalapit sa pinto ng selda.
Mga guwardiya, kung lumampas siya rito, pumito kayo. Halika, Jane.
Kung siya pa lang ay hindi mo na kaya, paano pa kaya ang ibang mas matinding tao?
Samantalang nangako pa siya na kaya niyang labanan ang mas higit pa.
Ayaw kong kaawaan mo ako, Iyaloja.
Hindi ka pupunta kung wala kang mensahe para sa akin. Kahit na
lahat ng sumpa sa mundo pa man 'yan, pakikinggan ko.
Sasabihin ko sa ibang mga pinuno
kung paano po ipinamalas ang iyong tapang sa pakikipaglaban sa mga Puti
na pumanig sa iyo laban sa kamatayan.
Tunay ngang nagpakita ka ng katapangan. Ngunit hanggang salita lang!
Nararapat lang na ako'y hamakin mo.
Sige, sabihin mo na.
Binalaan kita
na huwag mag-iwan ng isinumpang binhi.
Ngunit tumanggi ka.
Sino ka para magnais ng isang kapalit
kung ikaw mismo'y hindi handang mamatay?
Iniwan ako ng aking kapangyarihan!
Hindi naging epektibo ang mga anting-anting at orasyon ko.
Kahit na tinig ko ay kulang sa lakas
noong tinatawag ko siya para dalhin ako sa kabila.
Pinagtaksilan mo kami.
Binigay namin ang lahat ng dapat,
pati ang mapapangasawa ng anak ko.
Ngunit ayaw mo. Sa halip ay pinili mong
pagpiyestahan ang mga mumo.
Iyaloja, tama na. Labis na ang dinadala kong kahihiyan.
Wala pa iyan.
-May dala akong bagahe! -At itinapon mo na!
Iyan ang nararapat sa'yo.
Ang siyang hindi sumunod
ay haharap sa hindi pa nalalamang kinahinatnan.
-Nakakaawa ka. -Hindi ko kailangan ng awa mo o ng mundo.
Ako mismo'y naiintriga at kailangan kong maintindihan ang nangyayari.
Isang taong limot na ang layunin sa buhay. Isang kahiya-hiyang tanawin
ang kinakatawan mo ngayon.
Hindi ba't sinabi kong may dala akong bagahe.
Parating na ito.
Panahon na para umalis
Takipsilim na, panahon na para umalis
Takipsilim na
Panahon na para umalis…
Elesin Oba, May nais akong itanong.
'Di ba't ang sabi'y pinapalitan ng puno ng saging ang sarili nito gamit ang usbong?
O sa pangangatwiran mo, 'yong saging ba ang pumapalit sa usbong?
Iyaloja, ano ba ang ibig sabihin ng lahat ng ito?
Hindi ako humihingi ng pagsasalin mo! Nagtanong lamang ako.
Ang puno ng saging ba ang pumapalit sa usbong nito?
Sagutin mo ako!
Hindi. Laging pinapalitan ng puno ng saging ang sarili nito gamit ang usbong.
Alam mo naman pala.
May mga tao talagang nabubuhay lang para baliktarin ang mundo.
Elesin Oba!
Gusto mo bang sabihin ko sa iyo kung ano ang kinuha ng mga diyos sa iyo?
-Ano ang nangyari? -Lumampas siya sa linya.
Elesin, tingnan mo saril mo ngayon.
Noong unang panahon,
walang magtatangkang isantabi ang Iyaloja kapag narito ka.
Tingnan mo kung ano ka na ngayon.
Sa tingin ko ay dapat ka nang umalis.
Ikaw na Puti,
May prinsipe kayo dito, mula sa lupain ninyo.
Sabihin mo sa akin,
kapag siya ay namatay,
pababayaan n'yo na lang ba ang kaluluwa niyang gumala-gala sa mundong ibabaw?
Maiisip n'yo bang ilibing siya kasama kami na tingin ninyo'y mas mababa pa sa tao?
Sa lupain ninyo, wala ba kayong mga seremonya para sa patay?
'Di namin inuudyok magpakamatay ang aming mga pinuno para lang samahan siya!
Iho, hindi ako naparito para tulungan kang umintindi.
Ito ang lalaking may mahinang pang-unawa na siyang dahilan ng pang-aalipusta n'yo.
Siya ang tanungin ninyo kung gusto n'yo.
Alam niya ang kahulugan ng pagyao ng Hari, dahil hindi siya ipinanganak kahapon.
Alam niya rin ang panganib sa lahi namin kapag ang aming yumaong ama,
ang aming tagapamagitan, ay naghihintay
habang alam niyang pinagtaksilan siya.
Alam niya kung kailan magbubukas ang makitid na lagusan,
at hindi ito maghihintay
para sa mga kamuhi-muhing babagal-bagal
na mas mababa sa Hari.
Alam niyang isinumpa na niya ang Hari na magpagala-gala sa kawalan.
Para kutyain ng mga kaaway ng aming mundo.
Makinig ka. Napakaliit na bagay lang ang hinihingi namin sa iyo.
Pakawalan si Elesin
at palayain ang aming Hari,
nang makapagpahinga siya kasama ang kanyang mga ninuno.
Malapit lang ang mensahero, nasa likuran ng mga kababaihan.
Ito ang pinakamaliit sa kanyang mga panunumpa,
at ang pinakamadaling isakatuparan.
-Panahon na para umalis -Panahon na para umalis
Takipsilim na
-Panahon na para umalis -Panahon na para umalis
Takipsilim na
Panahon na para umalis
Ano iyon, Bob?
May grupo ng kababaihan na umaawit sa labas.
Padaanin at papasukin mo sila.
Ano ang hitsura nila?
Kakaunti lang sila at mukhang 'di magdudulot ng gulo.
-May kalalakihan ba? -Dalawa o tatlo.
Sige, papasukin mo sila, Bob. Balaan mong pigilin ang mga sarili nila.
Sana ay naiintindihan mo na kung may anomang mangyari,
ikaw ang mananagot.
Utos sa mga tauhan kong bumaril sa oras may magsimulang gulo.
Para pigilan ang isang pagkamatay ay papatay ka ng higit pa?
Napakahusay ng lohika ng mga Puti.
Ngunit huwag kang matakot,
mahimbing na makatutulog ang Prinsipe n'yo at pati ang sa amin, sa wakas.
At walang magtatanong sa iyo.
Tagapaglingkod ng Puting Hari,
hayaan n'yo nang isakatuparan ni Elesin ang panunumpa niya
at kami ay uuwi para bigyang pugay ang sarili naming Hari.
Huwag kang mangamba, Opisyal ng Distrito.
May mensahe akong nais ipadala sa aking Hari.
Wala na akong dapat ikatakot pa pagkatapos.
Gagawin sana ni Olunde.
Sabi ng mga pinuno na usalin na niya ang mga salita, ngunit ayaw niya,
hindi hangga't buhay ka.
Kahit sa kailaliman ng nilubugan ng aking kaluluwa,
nagagalak ako
na magampanan pa rin ang tungkulin ko sa yumaong Hari.
Takipsilim na
Panahon na para umalis
Kapag namamatay ang apoy Tinatakpan nito ang sarili ng abo
Namamatay ang puno ng saging At pinapalitan ng kanyang usbong
Takipsilim na
Panahon na para umalis
-Takipsilim na, panahon na para umalis -Panahon na para umalis
Takipsilim na
Panahon na para umalis
Ano iyan?
Ang bagaheng inimpake mo, Puti.
Hindi kami naparito para makipag-away.
Ano nga iyon?
Pakawalan mo ako. May kailangan akong gawin.
Hindi ko gagawin iyan.
Nahihimlay ang tagapaghatid ng aking Hari.
Pakawalan mo ako! Para magampanan ko ang aking tungkulin.
Kung anoman ang kailangan mong gawin, diyan mo gawin sa loob.
Ayaw ko nang pahabain pa ang kaganapang ito.
Kailangan kong sabihing palihim tulad ng ginawa ng aking ama sa akin.
Ganoon ko rin dapat ibulong sa tainga ng aking panganay.
Hindi ito mga salitang maaari kong isigaw sa hangin
o kaya sa kalangitan ng gabi. Pakawalan mo ako!
Simon--
Huwag kang makialam! Pakiusap!
Pinatay nila ang paboritong kabayo ng Hari,
pinatay nila ang kanyang aso.
Binuhat nila ito sa bahay-bahay para tumanggap ng mga dasal para sa Hari.
Ngunit tumangging umalis si Elesin.
Mahirap bang makiusap na hayaan siyang makausap
nang puso sa puso ang naghihintay na tagapaghatid?
Elesin Oba.
Nakita mo kung paano ka nila talikuran
para hadlangan ang tungkulin mo?
Elesin Oba,
Tatawagin kita sa huling pagkakataon.
Naaalala mo ba ang sinabi ko na kung hindi ka makapupunta
ay kailangan mong ipadala ang kabayo ko para pumunta?
Nasaan na ang dila mo?
Sabi ko na kung may mga burol kang hindi maakyat,
sumakay ka sa kabayo ko para dalhin ka niya.
Dati, Elesin,
ang dila mo ay tila patpat ng tambol kung gumalaw.
Sabi ko na kung maligaw ka, tutulungan ka ng aso ko pabalik. Kabisado niya ang daan.
Sinabi ko noong huli, kung may pipigil sa'yong masamang kamay,
sabihin mo sa kabayo ko. Hindi ako maglalakas-loob maghintay pa nang matagal.
Dito nahihimlay ang pinakamabilis na tagapaghatid ng Hari.
Aking kasama, kung sumunod ka lang sana kung kailan dapat,
hindi natin sasabihing nauna ang aso sa kanyang amo.
Tama.
Kung umalis ka lang sana sa tamang oras,
hindi natin sasabihing nauna ang kabayo sa mangangabayo nito.
Kung itinaas mo sana ang iyong kaluluwa,
at naglakas-loob na kitilin ang buhay mo nang tinawag ka ng mga tambol,
hindi natin sasabihin na ang iyong anino
ang nahulog para pumalit sa puwesto ng kanyang Hari sa bangkete.
Ano pa ba ang natitira?
Kausapin mo ang iyong anino na siyang papalit sa iyo.
Dito nahihimlay ang tagapaghatid mo, Elesin.
Ang itinakdang kasama ng Hari.
Hindi ko siya malapitan ngayon.
Pakitanggal ang takip.
Ipadadala ko ang aking tinig sa kailaliman ng katahimikan.
Tingnan mo.
Ang iyong karangalan! Ang karangalan ng iyong kabahayan
at ng ating lahi ay naririto.
Hindi maatim ng anak mong mawalan ng karangalan ang pamilya ninyo,
kaya pinigilan niya ito gamit ang sariling buhay niya.
Elesin, pinatunayan ng anak na siya ang ama.
Hindi na matalas ang mga ngipin mo.
Wala nang natira sa bibig mo kung hindi gilagid ng isang sanggol.
Elesin,
inilagay namin ang renda ng mundo sa'yong mga kamay at hinayaan mo itong matapon.
Nakaupo ka at nakahalukipkip
habang inihuhulog tayo sa kawalan ng mga masasamang estranghero.
Pinalitan ka na ng iyong tagapagmana.
Hindi tayo diyos para hulaan ang hinaharap,
ngunit ang usbong na ito ay pinalitan ang kanyang magulang.
At alam nating hindi ito ang tamang paraan.
Oo, hindi tama.
Nahuhulog na ang mundo natin sa kawalan ng mga estranghero, Elesin.
Bilisan ninyo!
Hawakan ninyo siya.
Ngayon, limutin na natin ang mga yumao.
Pati ang mga nabubuhay ay limutin.
Sa halip ay bumaling tayo sa hindi pa isinisilang.
Takipsilim na
Panahon na para umalis
-Takipsilim na, panahon na para umalis -Panahon na para umalis
Takipsilim na
Panahon na para umalis
SA ALALA NI BIYI BANDELE 1967-2022
Ang pagsasalin ng subtitle ay ginawa ni Zildjian Rowen Samartino